Document ID: 32012D0255

RÅDETS AFGØRELSE 2012/255/FUSP
af 14. maj 2012
om ændring af afgørelse 2011/427/FUSP om forlængelse af mandatet for Den Europæiske Unions særlige repræsentant for Afghanistan
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 28, artikel 31, stk. 2, og artikel 33,
under henvisning til forslag fra Unionens højtstående repræsentant for udenrigsanliggender og sikkerhedspolitik, og
ud fra følgende i betragtninger:
(1)
Rådet vedtog den 22. marts 2010 afgørelse 2010/168/FUSP (1) om udnævnelse af Vygaudas USACKAS til Den Europæiske Unions særlige repræsentant (EUSR) for Afghanistan.
(2)
Den 18. juli 2011 vedtog Rådet afgørelse 2011/427/FUSP (2) om forlængelse af EUSR's mandat indtil den 30. juni 2012. Det finansielle referencegrundlag til dækning af udgifterne i forbindelse med EUSR's mandat indtil den dato udgjorde 3 560 000 EUR. Det finansielle referencegrundlag bør forhøjes for at tage hensyn til EUSR's yderligere operative behov.
(3)
Afgørelse 2011/427/FUSP bør ændres i overensstemmelse hermed -
VEDTAGET DENNE AFGØRELSE:
Artikel 1
Artikel 5, stk. 1, i afgørelse 2011/427/FUSP affattes således:
»1. Det finansielle referencegrundlag til dækning af udgifterne i forbindelse med EUSR's mandat i perioden fra den 1. september 2011 til den 30. juni 2012 udgør 3 860 000 EUR.«
Artikel 2
Denne afgørelse træder i kraft på dagen for vedtagelsen.
Udfærdiget i Bruxelles, den 14. maj 2012.

Labels: 18
15
5